Hipobarija

**Hipobarija**, **hipobarizam** ili **dizbarizam** je skup poremećaja, bez hipoksije, koji nastaje kao posledica uticaja sniženog barometarskog pritiska sredine na telo čoveka, u kome se zbog većeg pritisak gasa u telesnim šupljinama i telesnim tečnostima, gasovi šire u šupljinama tela (vršeći pritisak na njihove unutrašnje zidove) i stvaraju gasni mehurići u tkivima zbog težnje gasova rastvorenih u telesnim tečnostima da izađu iz rastvora.

## Patofiziologija
U hipobariji efekti povećanja pritiska javljaju se samo na stišljivim supstancama u telu. Kako se ljudsko telo najvećim delom sastoji od vode, koja je nestišljiva, promeni atmosferskog pritiska mogu da budu izloženi:
* *gasovi u šupljinama tela i viskoznim organima*,
* *gasovi rastvoreni u [[krv]]i*.
Fizičke karakteristike gasova i promene u telu koje se dešavaju u hipobariji najbolje se mogu opisati uz pomoć osnovnih gasnih zakona od kojih je su najznačajniji:

**Bojlov zakon**

:::**PV = K**

(**P** = pritisak, **V** = zapremina, **K** = konstanta)

Na konstantnoj temperaturi, zapremina gasa varira i obrnuto je proporcionalna pritisku. Slično tome, za koliko puta povećamo pritisak gasa, toliko puta ćemo smanjiti zapreminu i obrnuto, uz uslov da je tempertura konstantna. Pritisak varira inverzno sa zapreminom (volumenom). Jednostavno rečeno, to znači da ako se pritisak udvostruči obim je prepolovljen, i obrnuto.

## Posledice
Nakon naglog izlaganja niskom atmosferskom pritisku ili hipobariji, u organizmu čoveka nastaje po život više opasnih posledica, pre svega na: plućima, srcu i mozgu, ali i ne manje značajene u telesnim šupljinama, mišićima i potkožnom tkivu.

* **Oštećenje pluća** u hipobariji može nastati u brzoj ili eksplozivnoj dekompresiji a javlja se prvenstveno zbog velike razlike između natpritiska koji vlada u plućima i niskog pritisak u spoljašnjoj sredini, ili diferencijalne razlike od oko 80 mmHg, koja je dovoljna da izazove cepanje (rupturu) plućnog parenhima i rupturu alveola ; krvarenje u plućima (u rasponu od petehijalnog do kontinuiranog krvarenja u zavisnosti od veličine i brzine dekompresije). U plućima vrlo brzo nastaju i emfizematozne promene koje su posebno izražene u gornjim partijama, i atelektaza i edem u donjim partijama pluća.
* **Kardiovaskularna oštećenja** i promene u srčanom mišiću povezana su sa pojavom gasnih mehurića (ebolusa) koji izazivaju istezanje miokarda pre svega zbog nedostatka kiseonika (hipoksija). Puls raste prvih 20 sekundi, zatim nakon šezdeset sekundi opada na 40% od osnovne vrednosti. Nakon oko dva minuta arterijski krvni pritisak pada na nulu a pulsni talas se gubi, ali se kontrakcije srca održavaju najmanje još 5 do 7 minuta.
* **Centralni nervni sistem,** u brzoj ili eksplozivnoj dekompresije iznad 19.000 metara, trpi najveća oštećenja. Ona su pre svega posledica hipoksije zbog nedostatkom kiseonika u moždanom tkivu, kao posledica smanjenog protoka krvi kroz mozak izazvanog cerebralnom ili globalnom ishemijom 
* **U koži i mišićima** nakon dekompresije promene su najizraženije, iako direktno ne ugrožavaju život. Promename su u vidu gomilanja gasnih mehurića ili embolusa (izazvanih hladnim ključanjem tečnosti), koji se manifestuju potkožnim otokom i bolovima u mišićima. Ove promene mogu vrlo brzo „naduvati“ telo čija se zapremina može uvećati i do dva puta od normalne.

## Mere prevencije
Redovna procena zdravlja treba da se sprovede kod svakog radnika, pre zapošljavanja, na radnim mestima na kojima je radnik:
* izložen velikim visinama u toku rada duže od šest meseci,
* boravi u uslovima hipobarije najmanje 30% radnog vremena, isprekidano, sa sistemom zaštite.
* boravi naizmenično na velikim i malim visinama bez prethodnog iskustva u boravku na velikim visinama
Vanrednim pregledima podležu radnici nakon što su imali zdravstvene probleme u toku boravaka u uslovima hipobarije. Zdravstvene procene za boravak u uslovima hipobarije plaća poslodavac, odnosno kompanija koja ima potrebu da zaposlene izlaže uslovima hipobarije.

## Povezano
* Barotrauma
* Dekompresiona bolest
* Armstrongova granica

## Izvori

## Literatura
* Barcroft J. (1925) *Respiratory Function of the Blood. Part I. Lessons from High Altitude*. (Cambridge Univ. Press, New York). Search Google Scholar
* Bert P. (1978) *Barometric Pressure.* (Undersea Med. Soc. Bethesda, MD). Search Google Scholar
* Chryssanthou C., Palaia T., Goldstein G., Stegner R. (1987) *Increase in blood-brain barrier permeability by altitude decompression*. Aviat. Space Environ. Med. 58:1082–1086.
* Hackett P. H., Roach R. C. (1995) *High-altitude medicine.* in Wilderness Medicine, ed Auerbach P. A. (Mosby, St. Louis, MO), pp 1–37.
* Haldane J. S. (1927) *Acclimatization to high altitudes*. Physiol. Rev. 7:363–383.